Musik i Sommerlandet er klar med endnu en koncert.

Tirsdag aften er der igen mulighed for at nyde det gode sommervejr og god musik, når TV2/Nord i samarbejde med Jammerbugt Kommune inviterer til Musik i Sommerlandet. Denne gang er det sangerinden Anna David, der underholder på Torvet i Blokhus, og allerede nu er vores hold ved at gøre klar til aftenens koncert. TV2/Nords vært Morten Pedholt byder velkommen klokken 19:30, hvorefter Anna David går på scenen. Øverst i artiklen her kan du se billeder fra holdets forberedelser. Koncerten kan du på Torvet i Blokhus eller på TV2/Nord SALTO.